CELEX: C2005/006/86
Language: da
Date: 2005-01-08 00:00:00
Title: Sag T-437/04: Sag anlagt den 1. november 2004 af Holger Standertskjöld-Nordenstam mod Kommissionen for De Europæiske Fællesskaber

8.1.2005   
            
            
               DA
            
            
               Den Europæiske Unions Tidende
            
            
               C 6/44
            
         Sag anlagt den 1. november 2004 af Holger Standertskjöld-Nordenstam mod Kommissionen for De Europæiske Fællesskaber
   (Sag T-437/04)
   (2005/C 6/86)
   Processprog: fransk
   Ved De Europæiske Fællesskabers Ret i Første Instans er der den 1. november 2004 anlagt sag mod Kommissionen for De Europæiske Fællesskaber af Holger Standertskjöld-Nordenstam, Waterloo (Belgien), ved avocat Thierry Demaseure.
   Sagsøgeren har nedlagt følgende påstande:
   
               —
            
            
               Kommissionens afgørelse om ikke at opføre sagsøgeren på listen over tjenestemænd, som har gjort sig mest fortjent til forfremmelse til lønklasse A/3 i forfremmelsesåret 2003, der blev offentliggjort i Meddelelser fra Administrationen nr. 84-2003 af 19. december 2003, annulleres.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgeren blev af sit generaldirektorat indstillet til en forfremmelse til lønklasse A3 i forfremmelsesåret 2003. Det Rådgivende Udvalg for Udnævnelser udfærdigede en liste med fjorten tjenestemænd, som havde gjort sig mest fortjent til forfremmelse. Sagsøgeren var ikke opført på listen, idet han var blevet indplaceret som nummer femten. Ansættelsesmyndigheden besluttede dernæst at opføre to medlemmer af kabinettet på listen. Sagsøgeren har på dette grundlag til støtte for søgsmålet gjort gældende, at den omtvistede beslutning strider mod vedtægtens artikel 45, idet fortjenesterne for disse to medlemmer af kabinettet ikke er sammenlignet med fortjenesterne for de øvrige tjenestemænd, herunder sagsøgeren.
   Sagsøgeren har desuden fremført et andet anbringende, nemlig at der er sket tilsidesættelse af artikel 4.2 i Kommissionens beslutning af 19. juli 1988. Sagsøgeren har herved anført, at de pågældende forfremmelser er sket uden forudgående udtalelse fra Det Rådgivende Udvalg for Udnævnelser, og at listen over de mest fortjenstfulde tjenestemænd burde have omfattet et antal tjenestemænd, som oversteg 50 % af forfremmelsesmulighederne og ikke som i det foreliggende tilfælde et antal svarende til antallet af ledige stillinger.
   Sagsøgeren har endelig anført, at begrundelsespligten er tilsidesat.